JWD วางเป้า 5 ปีรายได้แตะหมื่นล้าน จับตากำไรไตรมาส 2 โตเด่น
JWD วางเป้า 5 ปีรายได้แตะหมื่นล้าน จับตากำไรไตรมาส 2 โตเด่น โบรกแนะซื้อเป้า 16 บาท
JWD วางเป้า 5 ปีรายได้แตะหมื่นล้าน จับตากำไรไตรมาส 2 โตเด่น โบรกแนะซื้อเป้า 16 บาท
29 ก.ค. 2564

บล.คิงส์ฟอร์ด ระบุในบทวิเคราะห์วันนี้ (23ก.ค.64) บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD (ซื้อ / ราคาเป้าหมายเฉลี่ย IAA Consensus 16.00 บาท) ผู้บริหารปรับเป้าหมายรายได้ปี 64 ขึ้นเป็น 4.8 พันล้านบาท เติบโตขึ้น 24% เทียบช่วงเดียวกันของปีก่อน จากเดิมที่จะเติบโตราว 15- 20% เทียบช่วงเดียวกันของปีก่อน เพิ่มขึ้นจากทุกธุรกิจ
โดยคาดว่ารายได้และกําไรในไตรมาสไตรมาส 2/2564 จะเติบโตขึ้นเทียบไตรมาสก่อนหน้า,เทียบช่วงเดียวกันของปีก่อน ธุรกิจขนส่งมีปัจจัยหนุนจากการ M&amp;A วีเอ็นเอส ทรานสปอร์ต (VNS) ตั้งแต่เดือน พ.ค.ธุรกิจห้องเย็นดีขึ้นตาม Occupancy Rate ของห้องเย็นหลังใหม่ที่เปิดดําเนินการในไตรมาส 1/2564
ขณะที่ธุรกิจคลังสินค้าอัตราการเช่าใช้พื้นที่ยังดีต่อเนื่อง จากปัญหาตู้คอนเทน เนอร์ขาดแคลน ทําให้มีการรับฝากสินค้าที่คลังนานขึ้นกว่าปกติ ส่วนการวางเป้าหมายในระยะยาว 5 ปีข้างหน้า (ปี 64-68) ตั้งเป้ารายได้แตะที่ 10,000 ล้านบาท และคาดการณ์ว่าบริษัทจะสามารถสร้างอัตรากําไรสุทธิที่ 15% จากปัจจุบันที่มีอยู่ 9%